CELEX: 32016R2071
Language: bg
Date: 2016-09-22 00:00:00
Title: Делегиран регламент (ЕС) 2016/2071 на Комисията от 22 септември 2016 година за изменение на Регламент (ЕС) 2015/757 на Европейския парламент и на Съвета, отнасящо се за методите за мониторинг на емисиите на въглероден диоксид и за правилата за мониторинг на друга съответна информация (Текст от значение за ЕИП )

26.11.2016   
            
            
               BG
            
            
               Официален вестник на Европейския съюз
            
            
               L 320/1
            
         ДЕЛЕГИРАН РЕГЛАМЕНТ (ЕС) 2016/2071 НА КОМИСИЯТА
   от 22 септември 2016 година
   за изменение на Регламент (ЕС) 2015/757 на Европейския парламент и на Съвета, отнасящо се за методите за мониторинг на емисиите на въглероден диоксид и за правилата за мониторинг на друга съответна информация
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/757 на Европейския парламент и на Съвета от 29 април 2015 г. относно мониторинга, докладването и проверката на емисиите на въглероден диоксид от морския транспорт и за изменение на Директива 2009/16/ЕО (1), и по-специално член 5, параграф 2 от него,
   като има предвид, че:
   
               (1)
            
            
               В Регламент (ЕС) 2015/757 са формулирани правила за точното извършване на мониторинг, докладване и проверка на емисиите на въглероден диоксид (CO2) и на друга съответна информация за корабите, които пристигат, намират се във или отплават от пристанища под юрисдикцията на държава членка, с оглед да се насърчи намаляването на емисиите на СО2 от морския транспорт по разходоефективен начин.
            
         
               (2)
            
            
               В приложение I към Регламент (ЕС) 2015/757 са формулирани методите за мониторинг на емисиите на CO2 въз основа на консумацията на гориво. В приложение II към Регламент (ЕС) 2015/757 са формулирани правилата за „мониторинг на друга информация от значение“.
            
         
               (3)
            
            
               В част А на приложение I към Регламент (ЕС) 2015/757 е посочено, че емисиите на CO2 следва да се изчисляват чрез умножаване на емисионни фактори по консумацията на гориво, която се определя чрез мониторинговите методи А (въз основа на разписките за доставено гориво и периодични проверки на запасите в резервоарите), Б (чрез мониторинг на резервоарите за корабно гориво на борда) и В (чрез разходомери за съответните горивни процеси), определени в част Б на това приложение. В Резолюцията на IMO (2) относно Указания за метода на изчисляване на постигнатия конструктивен индекс на енергийна интензивност (EEDI) при нови кораби са посочени възприети стойности (default values) за емисионните фактори, отнасящи се за стандартните корабни горива. Тези възприети стойности могат да се използват за изчисляване на емисиите на CO2 при корабоплаването. Използването от страна на корабите на такива възприети стойности за мониторинг и докладване на техните емисии на CO2 в съответствие с приложение I към Регламент (ЕС) 2015/757 осигурява както простота на регулаторния подход, така също и хармонизирано прилагане.
            
         
               (4)
            
            
               При мониторинговите методи А, Б и В се прави определяне на натовареното (бункеровано) количество гориво и на наличното количество гориво в резервоарите като се преминава от обем към маса с използване на действителните стойности на плътността на горивото. Съгласно буква в) от петата алинея в параграф 2, част Б на приложение I, дружествата които използват мониторинговия метод Б могат да определят действителната плътност въз основа на плътността, измерена при анализ в акредитирана лаборатория за изпитване на горива, ако има такива налични данни. Разширяването на обхвата на тази възможност и за дружества, използващи мониторинговите методи А и В би осигурило хармонизирано прилагане на тези три мониторингови метода, в съответствие със стандарта ISO 3675:1998 (3). Също така, това би отразявало напълно практиката в отрасъла и би подобрило сравнимостта на данните за консумацията на гориво, получени чрез трите метода.
            
         
               (5)
            
            
               Концепцията „от котвена стоянка до котвена стоянка“ би осигурила по-голяма яснота и хармонизиран подход за определяне на точните начални и крайни точки на пътуванията. Това би подобрило точността на параметрите, използвани за мониторинг на прекараното в морето време или изминатото разстояние, както са посочени в буква а) и буква б) от параграф 1 в част А на приложение II към Регламент (ЕС) 2015/757 и би отразявало практиката в отрасъла.
            
         
               (6)
            
            
               В Указанията на IMO за доброволно използване на работния показател за енергийна ефективност (4) и в европейския стандарт EN 16258 (2012) (5) е предвидена възможност ро-ро корабите да провеждат мониторинг и да докладват за превозвания товар въз основа на действителната маса на товара. Добавянето на този допълнителен параметър към параметрите, посочени в буква д) от параграф 1 в част А на приложение II към Регламент (ЕС) 2015/757 би отразявало по-добре практиката в отрасъла и по този начин би улеснило мониторинга.
            
         
               (7)
            
            
               В съответствие с обичайната практика за провеждане на консултации с експерти по време на фазата на подготовка на делегирани актове, в рамките на Европейския форум за устойчиво корабоплаване (ESSF) бе създадена Подгрупа по въпросите за MRV мониторинга при корабоплаването, с участието на експерти от държавите членки, отрасъла и гражданското общество. Подгрупата установи наличието на няколко международни и европейски стандарти и международни правила, както и научно-технически нововъведения и препоръча те да бъдат отразени в регламента. Проектопрепоръките на подгрупата по тези аспекти бяха утвърдени от пленарното събрание на ESSF на 28 юни 2016 г.
            
         
               (8)
            
            
               Поради това приложения I и II към Регламент (ЕС) 2015/757 следва да бъдат съответно изменени,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения I и II към Регламент (ЕС) 2015/757 се изменят в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 септември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 123, 19.5.2015 г., стр. 55.
   
      (2)  MEPC 245 (66) 2014.
   
      (3)  ISO 3675:1998 Суров нефт и нефтопродукти. Лабораторно определяне на плътност или относителна плътност. Аерометричен метод.
   
      (4)  MEPC.1/Circ.684 IMO Guidelines for voluntary use of the ship Energy Efficiency Operational Indicator (Указания за доброволното използване на показателя за оперативната енергийна ефективност на корабите).
   
      (5)  Методика за изчисляване и деклариране на потреблението на енергия и емисиите на парникови газове при транспортните услуги (за превоз на товари и пътници).
   
      ПРИЛОЖЕНИЕ
      Приложения I и II към Регламент (ЕС) 2015/757 се изменят, както следва:
      
                  1)
               
               
                  Приложение I се изменя, както следва:
                  
                              а)
                           
                           
                              част А се заменя със следното:
                              „А.   ИЗЧИСЛЯВАНЕ НА ЕМИСИИТЕ НА CO2 (ЧЛЕН 9)
                              За целите по изчисляването на емисиите на СО2 дружествата трябва да прилагат следната формула:
                              Количество консумирано гориво × емисионен фактор
                              Количеството консумирано гориво включва горивото, консумирано от основните двигатели, спомагателните двигатели, газовите турбини, котлите и генераторите на инертен газ.
                              Количеството консумирано гориво на котвена стоянка в пристанищата се изчислява отделно.
                              Използват се следните възприети стойности за емисионните фактори за различните видове горива, използвани на борда:
                              
                                          Вид гориво
                                       
                                       
                                          Позоваване
                                       
                                       
                                          Емисионен фактор (т CO2/т гориво)
                                       
                                    
                                          
                                                      1.
                                                   
                                                   
                                                      Дизелово гориво/газьол
                                                   
                                                
                                       
                                          ISO 8217 Марки DMX до DMB
                                       
                                       
                                          3,206
                                       
                                    
                                          
                                                      2.
                                                   
                                                   
                                                      Леко корабно гориво (LFO)
                                                   
                                                
                                       
                                          ISO 8217 Марки RMA до RMD
                                       
                                       
                                          3,151
                                       
                                    
                                          
                                                      3.
                                                   
                                                   
                                                      Тежко корабно гориво (HFO)
                                                   
                                                
                                       
                                          ISO 8217 Марки RMA до RMD
                                       
                                       
                                          3,114
                                       
                                    
                                          
                                                      4.
                                                   
                                                   
                                                      Втечнен нефтен газ (LPG)
                                                   
                                                
                                       
                                          Пропан
                                       
                                       
                                          3,000
                                       
                                    
                                          Бутан
                                       
                                       
                                          3,030
                                       
                                    
                                          
                                                      5.
                                                   
                                                   
                                                      Втечнен природен газ (LNG)
                                                   
                                                
                                       
                                           
                                       
                                       
                                          2,750
                                       
                                    
                                          
                                                      6.
                                                   
                                                   
                                                      Метанол
                                                   
                                                
                                       
                                           
                                       
                                       
                                          1,375
                                       
                                    
                                          
                                                      7.
                                                   
                                                   
                                                      Етанол
                                                   
                                                
                                       
                                           
                                       
                                       
                                          1,913
                                       
                                    Съответни подходящи емисионни фактори се използват за биогоривата, алтернативните неизкопаеми горива и другите горива, за които не са посочени възприети стойности.“;
                           
                        
                              б)
                           
                           
                              част Б се изменя, както следва:
                              
                                          i)
                                       
                                       
                                          в петата алинея от параграф 1 буква б) се заменя със следното:
                                          
                                                      „б)
                                                   
                                                   
                                                      измерената от доставчика на горивото плътност при зареждането му, която е отбелязана във фактурата или разписката за доставено гориво;“
                                                   
                                                
                                    
                                          ii)
                                       
                                       
                                          в петата алинея от параграф 1 се добавя следната буква в):
                                          
                                                      „в)
                                                   
                                                   
                                                      плътността, измерена при анализ, проведен в акредитирана лаборатория за изпитване на горива, когато такива данни са налични.“;
                                                   
                                                
                                    
                                          iii)
                                       
                                       
                                          в четвъртата алинея от параграф 3 буква б) се заменя със следното:
                                          
                                                      „б)
                                                   
                                                   
                                                      измерената от доставчика на горивото плътност при зареждането му, която е отбелязана във фактурата или разписката за доставено гориво;“
                                                   
                                                
                                    
                                          iv)
                                       
                                       
                                          в четвъртата алинея от параграф 3 се добавя следната буква в):
                                          
                                                      „в)
                                                   
                                                   
                                                      плътността, измерена при анализ, проведен в акредитирана лаборатория за изпитване на горива, когато такива данни са налични.“
                                                   
                                                
                                    
                        
            
                  2)
               
               
                  В приложение II, част А параграф 1 се изменя, както следва:
                  
                              а)
                           
                           
                              в буква а) първото изречение се заменя със следното:
                              „датата и часът на заминаването от котвена стоянка и на пристигането при котвена стоянка се изразяват с използване на средно гринуичко време (GMT/UTC);“
                           
                        
                              б)
                           
                           
                              в буква б) последното изречение се заменя със следното:
                              „Изминатото разстояние се определя от котвена стоянка в пристанището на отплаване до котвена стоянка в пристанището на пристигане и се изразява в морски мили;“
                           
                        
                              в)
                           
                           
                              в буква д) първата алинея се заменя със следното:
                              „за ро-ро кораби превозваният товар се дефинира като масата на товара на борда и се определя като действителната маса или като броя на товарните единици (камиони, автомобили и др.) или като заети линейни метри, умножени по възприети стойности за съответното им тегло.“